ai4bharat/Pralekha huggingface dataset:
قبائیلی امور کی وزارت
ٹرائفیڈ نے اروناچل پردیش حکومت کے ساتھ وَن دھن یوجنا اور چھوٹی جنگلاتی پیداوار میں ایم ایس پی کے نفاذ کے لئے ایک مفاہمتی عرضداشت پر دستخط کئے
نئی دہلی،22؍مارچ 2021:
ٹرائیفیڈ نے اروناچل پردیش حکومت کے ساتھ مل کر اروناچل پردیش میں وَن دھن یوجنا اور چھوٹی جنگلاتی پیداوار میں کم از کم قیمت نافذ کرنے کےلئے 19 مارچ 2021ء کو ایک مفاہمتی عرضداشت پر دستخط کئے۔قبائلی برادریکی روزی روٹی میں اضافہ کرنا اور قبائل کا بااختیار بنانے کی سمت میں کام کرنے کے اپنے مشن کے تحت ٹرائیفیڈ کئی پروگراموں اور پہل کا آغاز کررہا ہے۔
اروناچل پردیش کا دیہی ترقیات کا محکمہ اس منصوبے کے نفاذ کے لئے ایک نوڈل ایجنسی کے طورپر کام کرے گا، جبکہ اروناچل پردیش اسٹیٹ رورل لیولی ہُڈ مشن اس کو نافذ کرنے والی ایجنسی ہوگی۔اس معاہدے کے تحت اس سال ریاست میں 100وَن دھن وکاس کیندر قائم کئے جانے کا منصوبہ ہے۔ ریاستی نوڈل ایجنسی اور نافذ کرنے والی ایجنسی کی ٹیمیں ٹرائیفیڈ کے علاقائی افسران کے ساتھ اس منصوبے کے نفاذ کی دیکھ ریکھ کے لئے مختلف گاوؤں اور اضلاع کا دورہ کریں گی۔ملک کی 21 ریاستوں میں ریاستی حکومت کی تعاون سے ٹرائیفیڈ کے ذریعے عہد بند طریقے سے اور ایم ایس پی کے توسط سے ایم ایف پی یعنی چھوٹی جنگلاتی پیداوار کے کاروبار کےلئے میکانزم و ایم ایف پی کے لئے قیمتوں کے تعین کے ساتھ قبائلی امور کی وزارت کا یہ اہم منصوبہ نافذ کیا جارہا ہے، جسے 2005ء کے جنگلاتی حقوق قانون کے تحت حقوق و اختیارات حاصل ہے اور اس کا مقصد جنگلاتی پیداوار کے قبائلی گروپوں کو محنتانہ اور مناسب قیمت مہیا کرانا ہے، جس سے ان کی آمدنی کو تقریباً تین گنا کرنے میں مدد ملے گی۔
وَن دھن یوجنا جنگلوں میں رہنے والی قبائلی برادری کے لئے مستقل روزی روٹی کی دستیابی کی سہولت مہیا کرانے کےلئے وَن دھن کیندر کا قیام ایم ایف پی کی قیمت میں اضافہ ، برانڈنگ اور کاروبار کے لئے شروع کئے گئے پروگرام کا ہی ایک حصہ ہے۔کووڈ وباء کے دوران ایم ایف پی منصوبے کےلئے ایم ایس پی نے قبائلی لوگوں کو بڑی راحت پہنچائی ہے اور اس میں قبائلی معیشت میں براہ راست 3000کروڑ روپے سے زیادہ کا تعاون دیا ہے۔وَن دھن آدی واسی اسٹارٹ اَپ نے اپنے ایم ایس پی کو مزید بہتر طریقے سے منظم کیا ہے، کیونکہ یہ قبائلی برادری و جنگلوں میں رہنے والوں اور گھر پر رہ کر کام کرنے والے قبائلی کاریگروں کے لئے روزگار پیدا کرنے کا ایک ذریعہ بن گیا ہے۔ یہی نہیں اِن دونوں پہل سے روزگار اور آمدنی و کاروبار کو بڑھاوا دینے والے قبائلی برادری کےلئے ایک وسیع ترقیاتی پیکیج مہیا کرتی ہیں۔
ٹرائیفیڈ نے اب تک 21 ریاستوں اور ایک عدد مرکز کے زیر انتظام ریاست میں 1770 وَن دھن کیندر منظور کئے ہیں ، جن سے 5.3لاکھ قبائلی جڑے ہوئے ہیں۔ ان میں شمال مشرقی ریاستوں کے 1.73قبائلی مستفدین سے جڑے 586 وَن دھن کیندر بھی شامل ہیں۔ اروناچل پردیش شمال مشرق کی اُن ریاستوں میں سے ایک تھی، جہاں اس منصوبے کو ابھی تک شروع نہیں کیاگیا تھا۔مفاہمتی عرضداشت پر دستخط ہونے کے ساتھ ہی اب اروناچل پردیش بھی اس کام میں آگے بڑھے گا۔ وَن دھن یوجنا اور ایم ایف پی میں ایم ایس پی جیسے اہم اقدام کے توسط سے قبائلی عوام کےلئے آمدنی اور روزگار پیدا کرنے کی سمت میں کام کا سلسلہ مستقل جاری ہے۔
وزارت ماہی پروری، مویشی پروری و ڈیری
ماہی گیری، مویشی پروری اور ڈیری کے مرکزی وزیر جناب پرشوتم روپالا کی قیادت میں ماہی گیری، مویشی پروری اور ڈیری کے وزیر مملکت ڈاکٹر ایل مورگن سمیت ایک اعلیٰ سطحی وفد 21 اگست سے 24 اگست 2023 تک ناروے کا دورہ کرے گا
اس دورے کا بنیادی مقصد ماہی گیری اور آبی زراعت کے شعبے میں ہندوستان اور ناروے کے درمیان باہمی تعاون کو مضبوط بنانا ہے
ماہی گیری، مویشی پروری اور ڈیری کے مرکزی وزیر جناب پرشوتم روپالا کی قیادت میں ماہی گیری، مویشی پروری اور ڈیری کے وزیر مملکت ڈاکٹر ایل مورگن سمیت ایک اعلیٰ سطحی وفد 21 اگست سے 24 اگست 2023 تک ناروے کا دورہ کرے گا۔ وفد میں جوائنٹ سکریٹری  اور محکمہ ماہی گیری کے دیگر سینیئر افسران بھی شامل ہوں گے۔
اس دورے کا بنیادی مقصد ماہی گیری اور آبی زراعت کے شعبے میں ہندوستان اور ناروے کے درمیان دو طرفہ تعاون کو مضبوط بنانا ہے، جیسا کہ مارچ 2010 میں دونوں ممالک کے درمیان مفاہمت کی یادداشت پر دستخط کیے گئے تھے۔
وفد ناروے کے ماہی پروری اور سمندری پالیسی کے وزیر جناب جورنار سیلنیس، محترمہ کرسٹینا سگورسدوتیر ہینسین اور ریاستی سکریٹری، وزارت تجارت، صنعت اور ماہی پروری، ناروے کے دیگر اہم حکام کے ساتھ ماہی گیری کی ترقی، وسائل کے انتظام، تحقیق، جدت اور تجارت کے مختلف پہلوؤں پر دو طرفہ بات چیت کرے گا۔
یہ وفد ایکوا نور 2023 میں بھی شرکت کرے گا، جو 22 سے 24 اگست 2023 تک ناروے کے تھرونہائم میں ہونے والی دو سالہ آبی زراعت کی نمائش اور تجارتی میلہ ہے، جو کہ آبی زراعت کی ٹیکنالوجی اور اختراع کے لیے دنیا کے سب سے بڑے تجارتی شو میں سے ایک ہے۔ یہ نمائش پائیدار اور منافع بخش آبی زراعت کے لیے تازہ ترین پیش رفت اور حل پیش کرے گی۔ وفد ناروے کے مختلف اداروں کے ساتھ بات چیت کرے گا جو ماہی پروری اور آبی زراعت کے مختلف پہلوؤں میں مہارت رکھتے ہیں، جیسے کہ مچھلی کی صحت، خوراک، جینیات، آلات، پروسیسنگ اور مارکیٹنگ وغیرہ۔
وفد ناروے میں ماہی گیری اور آبی زراعت سے متعلق کچھ جدید ترین سہولیات جیسے ماہی گیری کے جہاز، ماہی گیری بندرگاہوں، کیج فارموں اور سمندری خوراک کی پروسیسنگ یونٹ کا بھی دورہ کرے گا۔ وفد ناروے کے تجربے سے سیکھے گا اور ان شعبوں میں تعاون اور سرمایہ کاری کے امکانات تلاش کرے گا۔
یہ وفد ناروے میں مقیم ہندوستانی باشندوں کے ساتھ بھی بات چیت کرے گا اور انہیں ماہی گیری کے شعبے میں حکومت ہند کے اقدامات اور کامیابیوں سے آگاہ کرے گا اور ان کی تجاویز اور آرا طلب کرے گا۔
اس دورے سے ماہی گیری کے شعبے میں ہندوستان اور ناروے کے درمیان باہمی مفاہمت اور دو طرفہ تعاون کو بڑھانے اور مستقبل میں شراکت داری کے ذریعے خاطر خواہ ترقی کی راہ ہموار کرنے کی امید ہے۔
ایٹمی توانائی کا محکمہ
نیوکلیئرفضلات کا نپٹارہ
نئی دہلی، 07فروری 2019: شمال مشرقی ریاستوں کی ترقی کے مرکزی وزیر مملکت  نیز وزیر اعظم کے دفتر، عملے ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کے تحریری جواب میں اطلاع فراہم کی کہ نیوکلیئر سہولتوں سے پیدا ہونے والے ٹھوس فضلات کا نپٹارہ، اس کی ریڈیو ایکٹویٹی ؍برقی ارتعاش کے لحاظ سے انجیئرنگ کے ذریعہ تیار کردہ ڈھانچوں مثلاً پتھر لگے ہوئے خندقوں، کنکریٹ سے تیار کردہ گڈھوں اور ٹائل سے تیار کردہ سوراخوں کے اندر کیا جاتا ہے۔ یہ ڈھانچے قابل رسائی علاقوں میں پلانٹ؍ سہولتی احاطوں کے اندر قائم ہیں۔
وہ علاقے جہاں نیوکلیئر فضلات کے نپٹارے کے لئے ڈھانچے موجود ہیں، وہاں منظم طریقے سے بورویل فراہم کرائے گئے ہیں۔ ان بورویلوں کی نگرانی باقاعدہ طور سے کی جاتی ہے، تاکہ محلول شدہ فضلات میں موجود ریڈیو ایکٹویٹی کی صورتحال کا پتہ چل سکے۔ ان کی باقاعدہ نگرانی بین الاقوامی جوہری توانائی ایجنسی  کے رہنما اصول کے مطابق کی جاتی ہے۔
فضلات کے نپٹارے کی سہولتوں کے اندر اور اردگرد مختلف ماحولیاتی میٹرکس مثلاً ہوا، پانی، مٹی کی نگرانی ،بھابھا ایٹومیک ریسرچ سینٹر  کے تحت کام کرنے والی آزاد اور خود مختار ماحولیات کے سروے کی لیباریٹریوں  کے ذریعہ کی جاتی ہے، جوکہ تمام نیوکلیئر مقامات پر موجود ہیں۔
وزیراعظم کا دفتر
وزیر اعظم نے 2001 میں پارلیمنٹ پر ہوئے حملے کے شہداء کو خراج عقیدت پیش کیا
نئی دلّی ، 13دسمبر؍ وزیر اعظم جناب نریندر مودی نے 2001 میں پارلیمنٹ پر ہوئے حملے کے شہداء کو خراج عقیدت پیش کیا ہے ۔ خراج عقیدت پیش کرتے ہوئے انہوں نے کہا ہے کہ :
’’ 2001 میں آج کے دن ہماری پارلیمنٹ پر ہوئے نا عاقبت اندیشانہ حملے میں شہید ہوئے بہادر شہیدوں کی شجاعت کو ہم سلامی دیتے ہیں ‘‘ ۔ وزیر اعظم نے مزید کہا کہ ’’ ان کی جراٹ اور دلیری ا ہر ہندوستانی کو ترغیب دیتی ہے ۔ ‘‘
۔ ۔ ۔ ۔ ۔
(u.6223
دیہی ترقیات کی وزارت
جناب گری راج سنگھ مشن انتودے سروے  23-2022 کا افتتاح کریں گے اور کل اس کا پورٹل اور موبائل ایپلیکیشن لانچ کریں گے
دیہی ترقی اور پنچایتی راج کے مرکزی وزیر جناب گری راج سنگھ کل نئی دلی میں ایک تقریب میں مشن انتودے سروے  23-2022 کا افتتاح کریں گے جس میں اس کے پورٹل اور موبائل ایپلیکیشن کا آغاز بھی شامل ہے۔
اس تقریب میں دیہی ترقی اور اسٹیل کے وزیر مملکت شری فگن سنگھ کلستے بھی موجود رہیں گے۔ سادھوی نرنجن جیوتی، دیہی ترقی اور صارفین کے امور، خوراک اور عوامی تقسیم کی وزیر مملکت؛ اور پنچایتی راج کے وزیر مملکت جناب کپل موریشور پاٹل، اس تقریب میں ورچوئل موڈ کے ذریعے ریاستوں / مرکز کے زیر انتظام علاقوں کے وزراء اور سینئر افسران بھی شرکت کریں گے۔
دیہی ترقی کا محکمہ 18-2017 سے ملک کی تمام گرام پنچایتوں میں مشن انتودے سروے کر رہا ہے جس کا مقصد مختلف اسکیموں کو ایک دوسرے سے ملا کر قابل پیمائش نتائج پر لوگوں کی زندگی اور معاش کو تبدیل کرنا ہے۔ پورے ملک میں گرام پنچایتوں میں سالانہ سروے مشن انتیودیا فریم ورک کا ایک اہم پہلو ہے۔
اس سروے کا مقصد گرام پنچایت ترقیاتی منصوبہ  کے لیے شراکتی منصوبہ بندی کے عمل میں مدد فراہم کرنا ہے جو خدمات کی فراہمی کو بہتر بنائے گا، شہریت میں اضافہ کرے گا، لوگوں کے اداروں اور گروپوں کے اتحاد کے لیے رفتار پیدا کرے گا اور مقامی سطح پر حکمرانی کو بہتر بنائے گا۔ جی پی ڈی پیز کی تیاری ایک جامع مشق ہے جو کسی بھی جی پی کے لیے حتمی پلان دستاویز کی تیاری کے لیے بنیادی اور ثانوی ڈیٹا دونوں کا استعمال کرتی ہے۔ ایم اے سروے فرق کا تجزیہ کرنے کے لیے ثانوی ڈیٹا پیش کرتا ہے۔ ایم اے سروے کے اعداد و شمار بلاک اور ضلعی منصوبوں کی تیاری میں کلیدی ان پٹ کے طور پر بھی کام کریں گے۔
امید ہے کہ گاؤں کے حساب سے سروے ایک ماہ کی مدت میں کیا جائے گا جس میں کمیونٹی ریسورس پرسن  شامل ہوں گے۔ یہ سروے 21 سیکٹرز کے 216 ڈیٹا پوائنٹس کے تحت 183 اشاریوں پر گاؤں کی سطح کا ڈیٹا اکٹھا کرنے کے لیے کیا جا رہا ہے۔ سروے کے سوالات کو پانچ حصوں میں درجہ بندی کیا گیا ہے:  پنچایت انفراسٹرکچر؛  پنچایت خدمات؛  گاؤں کا بنیادی ڈھانچہ؛  گاؤں کی خدمات؛ اور  گاؤں کے طرز عمل۔
سوالنامے کو حتمی شکل دینے کے لیے کل 26 مرکزی حکومت کی وزارتوں/ محکموں سے مشورہ کیا گیا ہے۔ سوالنامے کا 13 علاقائی زبانوں میں ترجمہ کیا گیا ہے۔ وزارت نے این آئی سی-ڈی آر ڈی کے ساتھ مشاورت سے، دیہات میں 36 اثاثوں کے لیے جیو ٹیگ فیچر کے ساتھ اینڈرائیڈ موبائل ایپلیکیشن تیار کی ہے۔ وزارت نے سوالنامے اور موبائل ایپلیکیشن سے متعلق سوالات کے ہموار حل کے لیے اندرون خانہ ہیلپ ڈیسک بھی قائم کیا ہے۔
۔۔۔۔۔۔۔۔۔۔
ش ح۔ ا س۔ ت ح۔
U -1403
(Visitor Counter : 92
وزارت خزانہ
ممبئی میں آمدنی ٹیکس کے محکمےکے ذریعے تلاشی کی کاروائیاں
محکمہ انکم ٹیکس نے05 جولائی2022 کو زرعی اور ٹیکسٹائل کے کاروبار میں مصروف ایک گروپ اور انٹری آپریٹرز کے ایک اور گروپ کی تلاشی اور ضبطگی کی کارروائی کی ہے۔ ممبئی اور قوی راجدھانی خطےدہلی میں تلاشی کارروائی کے دوران مجموعی طور سے 27 مقامات کا احاطہ کیا گیا۔
تلاشی کی کارروائیوں کے دوران، ہارڈ کاپی دستاویزات اور ڈیجیٹل ڈیٹا کی شکل میں بڑی تعداد میں مجرمانہ شواہد ملے اور ضبط کیے گئے۔
تحقیقات کے دوران معلوم ہوا کہ مین گروپ کی لسٹڈ کمپنیوں کا زیادہ تر لین دین، سرکلر ٹریڈنگ کے ذریعے پیدا ہوا ہے۔ گروپ کا پروموٹر، اسٹاک بروکرز کی مدد سے اسٹاک مارکیٹس میں بعض گروپ کمپنیوں کی کارکردگی میں منظم ہیرا پھیری کرنے میں ملوث تھا۔ غیر قانونی مقاصد کے لیے کچھ اسٹاک بروکرز کے کھاتوں سے باہر ادائیگی کے کئی معاملات بھی پائے گئے ہیں۔ ایسی تمام بے ضابطگیوں کا اعتراف، پروموٹر اور اسٹاک بروکرز، دونوں نے کیا ہے۔ اس گروپ کو ایک پیشہ ور شخص کی مدد بھی حاصل ہے، جو بنیادی طور پر نقد کے بدلے کئی دوسرے گروپوں کو اکوموڈیشن کے اندراجات فراہم کرنے میں مصروف ہے۔
ان شواہد سے یہ بھی انکشاف ہوا ہے کہ اس گروپ نے 100کروڑ روپے سے زائد کے پیکنگ میٹریل سمیت مختلف مواد کی جعلی خریداری کا دعویٰ کرکے بھاری رقم حاصل کی ہے۔ مزید برآں، گروپ 150 کروڑ روپے کی زرعی اور ٹیکسٹائل اشیاء کی بے حساب فروخت میں بھی ملوث ہے۔ 150 کروڑ نقد لین دین پر مشتمل دستی تحریر میں تحریر شدہ ڈائریاں بھی ملی ہیں اور ضبط کی گئی ہیں، جن کی تلاشی کارروائی کے تحت آنے والے کچھ ہم منصبوں/مستفیدین کے بیانات سے درست طور پر تصدیق کی گئی ہے۔
ایک دوسرے گروپ کی بھی تلاشی لی گئی ہے جواکوموڈیشن کے اندراج میں ملوث ہے۔ یہ گروپ ایل ایل پیز، کمپنیوں اور ملکیت کے معاملات سمیت مختلف معاملات کو چلاتا اور کنٹرول کرتا ہوا پایا گیا ہے جس کے ذریعے حقیقی کاروبار کی آڑ میں تراشیدہ اور پالش شدہ ہیروں کی خرید وفروخت اور حصص کے اندراجات شامل ہیں۔ گروپ کے اہم افراد نے حلف کے تحت اپنے بیان میں، اخراجات سے متعلق اکوموڈیشن کے اندراجات اور مختلف مستفیدین کے لیے غیر محفوظ شدہ قرضوں کے لیے، نقد رقم کے انتظامات کا اعتراف کیا ہے۔ اس طرح کے لین دین کے چند سالوں کے ابتدائی تجزیے سے پتہ چلتا ہے کہ ان اداروں کے ذریعے فرضی قرضوں اور چند سو کروڑ سے زیادہ کے اخراجات کی شکل میں اکوموڈیشن کے اندراجات فراہم کیے گئے ہیں۔
تلاشی کی کاروائیوں کے دوران 1.4 کروڑ روپے مالیت کی بے حساب نقدی بھی ضبط کی گئ ہے۔
مزید تحقیقات جاری ہیں۔
کوئلے کی وزارت
وزیر موصوف جناب پرہلاد جوشی نے این ایل سی انڈیا لمیٹڈ کی باز آبادکاری اور نو آبادکاری کی نئی اسکیم کا آغاز کیا
وزیر موصوف کا کہنا ہے کہ یہ ،پروجیکٹ سے متاثر کنبوں کی سہولیات میں اضافہ کرنے کی پالیسی ہے
کوئلے، کانکنی اور پارلیمانی امور کے مرکزی وزیر جناب پرہلاد جوشی نے کہا ہے کہ ، کوئلے کی وزارت کے تحت نورتن سرکاری شعبے کی ایک کمپنی این ایل سی انڈیا لمیٹڈ، کارکردگی کی گزشتہ 6 دہائیوں کے دوران ہندوستان کی توانائی کے تحفظ کو یقینی بنانے میں کلیدی کردار ادا کر رہی ہے۔ وزیر موصوف این ایل سی انڈیا لمیٹڈ کی باز آباد کاری اور نو آباد کاری کی نئی اسکیم کا ورچوئل طور پر آغاز کر رہے تھے۔ متاثرہ لوگوں کے لئے کثیر رخی اختیارات کے ساتھ ایک بہت ہی لچک دار باز آبادکاری کی پالیسی کی تشکیل کرنے میں این ایل سی آئی ایل اور تمل ناڈو سرکار کی کاوشوں کی ستائش کرتے ہوئے وزیر موصوف جناب جوشی نے یقین دہانی کرائی کہ متاثرہ گاؤں والوں کو معاوضہ کا تعین ایماندارانہ اور شفاف عمل پر مبنی ہوگا۔
وزیر موصوف نے کہا کہ نئی پالیسی میں پروجیکٹ سے متاثر کنبوں کے لئے زیادہ سہولیات فراہم کرنے کی گنجائش شامل ہے۔ جناب جوشی نے واضح کیا کہ این ایل سی ایل نے اسکل انڈیا مشن کے تحت مہارت کی فروغ کے لئے تمل ناڈو سرکار کے ساتھ مفاہمت نامے پر دستخط کئے ہیں۔ وزیر موصوف نے کہا کہ نئی آر آر پالیسی پائیدار زندگی گزارنے کی راہ ہموار کرے گی اور ہر ایک گاؤں کو آتم نربھر بنائے گی۔
تقریب سے ورچوئل طور پر خطاب کرتے ہوئے کوئلے ، کانکنی اور ریلوے کے وزیر مملکت راؤ صاحب پاٹل دانوے نے کہا کہ گاؤں والوں کو فائدہ پہنچانے کے علاوہ یہ پالیسی این ایل سی آئی ایل کے ذریعہ توانائی کی پیداوار میں مزید اضافے کی راہ بھی ہموار کرے گی۔ زرعت اور کسانوں کی بہبود کے وزیر جناب ایم آر کے پنیرسیلوم، تمل ناڈو سرکار میں مزدوروں کی بہبود اور مہارت کی ترقیات کے وزیر جناب سی وی گنیسن نے بھی اس تقریب میں شرکت کی اور این ایل سی آئی ایل پر زور دیا کہ وہ گاؤں والوں کو فائدہ پہنچانے کی غرض سے اس نئی پالیسی کو مؤثر طور پر نافذ کریں۔ اراکین پارلیمان، اراکین قانون ساز اسمبلی، کوئلے کی وزارت، این ایل سی ایل کے سینئر عہدیداران اور گاؤں والوں نے بھی اس تقریب میں شرکت کی۔
سماجی طور پر ذمہ دار کارپوریٹ کی حیثیت سے ، این ایل سی تمام شراکت داروں، خاص طور پر پروجیکٹ سے متاثر افراد کی باز آبادکاری اور نو آباد کاری ، سی ایس آر اسکیموں اور مہارت کی فروغ ، آبی وسائل میں وافر اضافہ اور دیگر مختلف اقدامات کے ذریعہ بہبود پر توجہ مرکوز کرنے کے لئے پیش رسائی اقدامات کی شروعات کرتی ہے۔
این ایل سی آئی ایل نے تمل ناڈو میں لیگنائٹ کی کانکنی اور لیگنائٹ پر مبنی بجلی کی پیداوار میں بہت مدت پہلے 1956 میں اپنی کارروائیوں کا آغاز کیا تھا۔ 6 دہائیوں سے زیادہ کی اس مدت میں یہ کمپنی اب کوئلے پر مبنی بجلی کی پیدا وار قابل تجدید بجلی کی بنیادی ، شمسی ، توانائی اور کوئلے کی کانکنی کی متنوع کارروائیاں انجام دے رہی ہے۔ اس عمل میں کمپنی ، پورے ہندوستان بھر میں 50.60 ایم ٹی پی اے کانکنی اور 6061 میگاواٹ بجلی کی پیداواری صلاحیت کے ساتھ اپنا لوہا منوا رہی ہے
۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰

U-478
(Visitor Counter : 113
وزارت خزانہ
محکمہ آمدنی ٹیکس نے، دلی ،این سی آر اور ہریانہ میں، تلاشی کی کارروائیاں کیں
نئی دہلی، 16 اکتوبر 2020: آمدنی ٹیس کے محکمے نے ، 14 اکتوبر 2020 کو تلاشی اور ضبط کرنے کی کارروائیاں کی ہیں ، جو کہ ایک ایسے سرکردہ وکیل کے معاملے میں کی گئی ہیں ، جو کمرشیل ثالثی اور متبادل تنازعہ حل کے میدا ن میں پریکٹس کررہے ہیں۔یہ شبہ تھا کہ وہ اپنے موکلین سے بڑی رقوم ،نقد ی میں وصول کرتے ہیں اور ان کے تنازعات کے معاملوں کو نمٹاتے ہیں۔دلی ، این سی آر اورہریانہ میں 38 مقامات پر تلاشی کی کارروائیاں کی گئیں ۔
تلاشی کے دورا ن 5 کروڑ 50 لاکھ روپے کی نقد رقم ضبط کی گئی، جبکہ 10 لاکرز کو پابندی کے تحت کردیا گیا ہے۔بے ضابطہ نقدلین دین اور سرمایہ کاری کے مشکوک دستاویزات بھی ملے ہیں ،جو کہ زیر تشخیص شخص نے پچھلے کئی برسوںمیں کئے ہیں۔ بے ضابطہ لین دین کی تفصیلات والا مشکوک ڈجیٹل ڈاٹا بھی دریافت کیا گیا ہے، جوکہ اور اس کے ان ساتھیوں سے تعلق رکھتا ہے جو کہ فائننسر اور بلڈرس ہیں۔
ایک معاملے میں ، اس زیر تشخیص شخص نے ،ایک موکل سے 117 کروڑروپے نقد وصول کئے جبکہ اس نے اپنے ریکارڈ میں صرف 21 کروڑروپے دکھائے ہیں ، جوکہ چیک کے ذریعہ وصول کئے گئے تھے ۔ ایک اور معاملے میں اس شخص نے بنیادی ڈھانچے اور انجنئرنگ کی ایک کمپنی سے 100 کروڑروپے نقدوصول کئے تھے جو کہ عوامی شعبے کی ایک کمپنی کے ساتھ ثالثی کی کارروائیوں کے لئے وصول کئے گئے تھے۔
موصولہ بےحساب نقدی کو ،اس زیر تشخیص شحص نے، رہائشی اور کمرشیل جائیدادوں کو خریدنے میں اور اسکولوں کو چلانے میں مصروف ٹرسٹوں کو خریدنے میں لگادیا ۔موصولہ ثبوتوں سے عندیہ ملتا ہے کہ ،گزشتہ دوبرس کے دوران اعلی ٰدرجاتی رہائشی علاقوں میں ، بہت سی جائیدادوںمیں ، 100 کروڑروپے سے زیادہ کی سرمایہ کاری کی گئی ۔زیر تشخیص شخص اوراس کے ساتھیوں نے بہت سے اسکول اور جائیدادیں بھی خریدیں ، جن کے لئے 100 کروڑروپے سے زیادہ نقد ادائیگی کی گئی ۔ اس شخص نے کئی کروڑروپے مالیت کی رہائشی عمارتیں بھی حاصل کی ہیں۔
مزیدتحقیقات جاری ہے۔
نائب صدر جمہوریہ ہند کا سکریٹریٹ
نائب صدر جمہوریہ نے 75ویں یوم آزادی کے موقع پر قوم کو مبارکباد پیش کی
نئی دہلی، 14 اگست 2021: نائب صدر جمہوریہ ہند جناب ایم وینکیا نائیڈو نے 75ویں یوم آزادی کے موقع پر قوم کو مبارکباد پیش کی ہے۔ ان کے پیغام کا متن حسب ذیل ہے:
"میں یوم آزادی کے پرمسرت موقع پر ملک کے تمام عوام کو دلی مبارکباد اور نیک خواہشات پیش کرتاہوں۔
اپنی آزادی کے 75 ویں سال میں داخل ہوتے ہوتے وقت آئیے اپنے بانی رہنماؤں کی بے شمار جرأت مندانہ قربانیوں کو یاد کریں جنھوں نے ملک کو آزاد کرایا اور اپنے خوابوں کے بھارت کی تعمیر کے لیے جدوجہد کا عزم کیا۔
اس اہم موقع پر ہمیں یہ بھی یاد رکھنا چاہیے کہ ہماری قوم کی ترقی اور فلاح و بہبود، ترقی کے فوائد کی فراہمی اور ملک میں ہر فرد کے لیے باوقار زندگی کو یقینی بنانے پر واضح اثرات مرتب ہونے چاہئیں۔ یہی ہماری 'بانٹو اور خیال رکھو' کی تہذیبی قدر کا اساسی عقیدہ ہے۔ ہمیں یقیناً تمام شہریوں کے لیے انصاف، آزادی، مساوات اور بھائی چارے کو یقینی بنانے کے عظیم آئینی آئیڈیل کے حصول کے لیے مل کر کام کرنا ہوگا۔
یوم آزادی کے اس پرمسرت موقع پر آئیے ایک بار پھر اپنی اندرونی طاقتوں کی بازیافت کرنے، شہریوں کے وسیع امکانات کو پالینے اور دنیا کے ملکوں کے درمیان بھارت کو اس کا جائز مقام دلانے کے لیے خود کو وقف کرنے کا عزم کریں۔"
وزارت ماہی پروری، مویشی پروری و ڈیری
آندھرا پردیش میں پی ایم ایم ایس وائی
ماہی پروری ،مویشی پروری اور ڈیری کے مرکزی وزیر جناب پرشوتم روپالہ نے آج راجیہ سبھا میں ایک تحریری جواب میں یہ جانکاری دیتے ہوئے بتایا کہ ماہی پروری کا محکمہ، ماہی پروری ،مویشی پروری اور ڈیری کی وزارت آندھر ا پردیش سمیت ملک بھر میں مالی سال 21-2020 سے 20,050 کروڑروپے کی اب تک کی سب سے زیادہ سرمایہ کاری کے ساتھ پردھان منتری متسیہ سمپدا یوجنا  کی اہم اسکیم کا نفاذ کررہی ہے۔پی ایم ایم ایس وائی کی مرکزی اعانت یافتہ اسکیم کے جزو کے تحت آندھرا پردیش میں ماہی پروری کے فروغ کے لئے 1955 کروڑروپے مختص کئے گئے ہیں۔ مالی سال 21-2020 اور 22-2021 کے دوران ماہی پروری کا محکمہ ، حکومت ہند نے 247.872 کروڑروپے کے مرکزی حصے کے ساتھ 779.371 کی کل لاگت سے آندھرا پردیش حکومت کے ماہی پروری کے فروغ کی تجاویز کو منظوری دی ہے۔ پی ایم ایم ایس وائی کی رہنما ہدایات کے مطابق قابل عمل تجاویز پیش کرنے، منظورشدہ پروجیکٹوں کے نفاذ سے متعلق پیش رفت، متعلقہ مالیاتی رہنما خطوط / پروسیزر کے مقاصد اور تعمیل کے لئے جاری کئے گئے مرکزی فنڈ کے استعمال کی بنیاد پر ریاستی حکومت کو مرکزی فنڈ جاری کئے جاتے ہیں۔247.872 کروڑروپے کے مرکزی حصے میں سے پی ایم ایم ایس وائی کے تحت ماہی پروری کا محکمہ ، ماہی پروری ،مویشی پروری اور ڈیری کی وزارت نے آندھرا پردیش کی حکومت کو 149.03 کروڑروپے کی رقم ریاست میں ماہی پروری کی ترقی اور آبی پودوں کے لئے جاری کی ہے ۔
کابینہ
کابینہ نے 4800 کروڑ روپئے کے بقدر کی مالی تخصیص کے ساتھ مالی برس 2022-23 سے 2025-26 کے لیے مرکز کے ذریعہ اسپانسر شدہ اسکیم -’’فعال مواضعات پروگرام‘‘ کو منظوری دی
محترم وزیر اعظم جناب نریندر مودی کے زیر صدارت مرکزی کابینہ نے 4800 کروڑ روپئے کی مالی تخصیص کے ساتھ مالی برس 2022-23 سے 2025-26 کے لیے مرکز کے ذریعہ اسپانسر شدہ اسکیم ’’فعال مواضعات پروگرام‘‘  کو منظوری دے دی ہے۔
اس اسکیم کا مقصد شمالی سرحد پر واقع مواضعات کے بلاکوں کی جامع ترقی کے ذریعہ شناخت شدہ سرحدی مواضعات میں سکونت پذیر افراد کے معیار زندگی کو بہتر بنانا ہے ۔ اس سے لوگوں کو سرحدی علاقوں کے ان کے آبائی مقامات پر بسے رہنے کے لیے حوصلہ افزائی ہوگی۔ اس کے علاوہ ان مواضعات سے نقل مکانی کے معاملات کو روکنے میں مدد ملے گی اور سرحدوں پر سلامتی کا نظام بہتر ہوگا۔
یہ اسکیم ملک کے شمالی سرحدی علاقے کی چار ریاستوں اور ایک مرکز کے زیر انتظام علاقے کے 19 اضلاع اور 46 سرحدی بلاکوں میں لازمی بنیادی ڈھانچہ کی ترقی اور روزگار کے مواقع پیدا کرنے کے لیے سرمایہ فراہم کرائے گی، جس سے مبنی بر شمولیت نمو کی حصولیابی اور سرحدی علاقوں میں آبادی برقرار رکھنے میں مدد ملے گی۔ اس پروگرام میں پہلے مرحلے کے تحت 663 مواضعات کو شامل کیا جائے گا۔
اس اسکیم کا مقصد شمالی سرحد کے سرحدی مواضعات کے مقامی قدرتی انسانی اور دیگر وسائل پر مبنی معاشی محرکات کی شناخت اور انہیں ترقی دینا ہے۔ اس کے علاوہ ہنرمندی ترقیات اور صنعت کاری کے توسط سے نوجوانوں اور خواتین کی اختیارکاری ، سماجی صنعت کاری کے توسط سے ’’ہب اینڈ اسپوک ماڈل‘‘ پر نمو کے مراکز کی ترقی، مقامی ثقافت ، روایتی علم اور ورثے کے فروغ کے ذریعہ سیاحت کے مضمرات کو بروئے کار لانا، اور کمیونٹی پر مبنی تنظیموں، کوآپریٹیوز، سیلف ہیلپ گروپوں، این جی اوز، وغیرہ کے توسط سے ’’ایک گاؤں- ایک پروڈکٹ‘‘ کے تصور پر پائیدار ماحولیاتی زرعی کاروبار کی ترقی بھی اس اسکیم کے مقاصد میں شامل ہیں۔
فعال گاؤں عملی منصوبے گرام پنچایتوں کی مدد سے ضلع انتظامیہ کے ذریعہ وضع کیے جائیں گے۔ مرکزی اور ریاستی اسکیموں کے 100 فیصد استعمال کو یقینی بنایا جائے گا۔
اہم نتائج جنہیں حاصل کرنے کی کوشش کی گئی، ان میں بارہ ماسی چلنے والی سڑکوں کے ساتھ کنکٹیویٹی، پینے کا پانی، چوبیسو گھنٹے ساتوں دن بجلی – شمسی اور ہوائی توانائی پر توجہ مرکوز کی جائے گی، موبائل اور انٹرنیٹ کنکٹیویٹی۔ سیاحتی مراکز، کثیر المقاصد مراکز اور صحت چاق و چوبند رہنے کے مراکز شامل ہیں۔
سرحدی علاقہ کے ترقیاتی پروگرام کے ساتھ اوورلیپ کی صورت پیدا نہیں ہوگی۔ 4800 کروڑ روپئے کے بقدر کی مالی تخصیص میں سے 2500 کروڑ روپئے سڑکوں کے لیے استعمال کیے جائیں گے۔
وزیراعظم کا دفتر
وزیراعظم نے ہندوستانی ڈاکٹرس کے ساتھ افغانستان کے سفیر کے تجربے پرٹوئیٹ کیا
آپ کے تجربے میں بھارت-افغانستان تعلقات کی خوشبو کی ایک مہک ہے: وزیراعظم
نئی دہلی:یکم جولائی،2021۔وزیراعظم جناب نریندر مودی نے آج ہندوستان میں افغانستان کے سفیر جناب فریدماموندزےکے ایک ٹوئیٹ پر تبصرہ کیا ہے۔سفیر موصوف نے ایک ہندوستانی ڈاکٹر کے وِزٹ کا چلتا پھرتا اکاؤنٹ شائع کیا تھا جنہوں نے ان سے معاوضہ لینے سے اس وقت انکار کردیا جب انہیں معلوم ہوا کہ ان کے مریض ہندوستان میں افغانستان کے سفیر ہیں، ہندوستانی ڈاکٹر نے کہا کہ وہ اپنے بھائی سے چارج نہیں کریگا۔ یہ ٹوئیٹ ہندی زبان میں تھا۔ وزیراعظم نے کہا کہ افغانستان کے سفیر کے ذریعے ساجھا کیا گیا یہ واقعہ بھارت – افغانستان تعلقات کی خوشبوکی ایک مہک ہے۔
وزیراعظم نے ان سے راجستھان کے ہری پورا کا بھی دورہ کرنے کیلئے کہا ، جہاں انہیں ایک تبصرے میں مدعوکیا گیاتھااورگجرات کے ہری پورا کا بھی دورہ کرنے کیلئے کہاجس کی اپنی ایک تاریخ ہے۔
آج ڈاکٹروں کاقومی دن ہے۔
-----------------------
ش ح۔م ع۔ ع ن
U NO6106
(
سٹرک ٹرانسپورٹ اور شاہراہوں کی وزارت
جناب نتن گڈکری نےہریانہ میں بھارت مالا پروجیکٹ کے تحت 1322.13 کروڑ روپے کی لاگت سے این ایچ-148 بی کے بھیوانی – ہانسی سڑک سیکشن کو 4-لین کا بنانے کی منظوری دی
سڑک ٹرانسپورٹ اور شاہراہوں کے مرکزی وزیر جناب نتن گڈکری نے ٹویٹ کرکے بتایا کہ ہریانہ کے بھیوانی اور حصار ضلعوں میں بھارت مالا پروجیکٹ کے تحت، این ایچ-148 بی کے بھیوانی-ہانسی روڈ سیکشن کو 1322.13 کروڑ روپے کے بجٹ کے ساتھ ایچ اے ایم پر چارلین کرنے کی منظوری دی گئی ہے۔ انہوں نے کہا کہ یہ پروجیکٹ تیز رفتار آمدورفت اور بہتر بین ضلعی کنکٹیوٹی فراہم کرے گا۔
جناب نتن گڈکری نے کہا کہ اس سیکشن کے فروغ سے طویل دوری کی آمدورفت اور مال ڈھلائی کی مجموعی صلاحیت میں بھی بہتری آئے گی، جس سے کسی روک ٹوک کے بغیر اور محفوظ آمدورفت یقینی ہونے کے ساتھ ہی آمدورفت کے وقت میں خاطرخواہ کمی اور گاڑیوں کی آپریٹنگ لاگت  میں کمی آئے گی۔ انہوں نے کہا کہ اس پروجیکٹ سے ہریانہ میں بنیادی ڈھانچے کو فروغ ملے گا، جس سے علاقے کی جامع اقتصادی ترقی کو تقویت ملے گی۔